***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Πεζοπορία στη λίμνη ΔΟΞΑ – ΕΥΡΩΣΤΙΝΑ – ΠΛΑΝΗΤΕΡΟ – ΚΑΛΑΒΡΥΤΑ**

**ΠΕΜΠΤΗ 01/05/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:30 αναχωρούμε για την Ευρωστίνα (Ζάχολη), ένα εκπληκτικό παραδοσιακό χωριό του 16ου αιώνα μέσα σε πυκνό δάσος. Το σημαντικότερο αξιοθέατο του χωριού είναι η εκκλησία του Αγίου Γεωργίου του 1811 και ξεχωρίζει για τον αρχιτεκτονικό του ρυθμό με τους 17 τρούλους και τις 3 αγίες Τράπεζες. Αξίζει επίσης να επισκεφθείτε το Ρέμα των Μύλων. Ένας ειδυλλιακό πάρκο με τρεχούμενα νερά, λιμνούλες, ξύλινα γεφύρια και ένα πανέμορφο εκκλησάκι. Απολαύστε τον περίπατο σας και νιώστε το μεγαλείο της φύσης στο έπακρο! Συνεχίζουμε τη διαδρομή μας για τη λίμνη Δόξα. Μια μικρή πανέμορφη τεχνητή λίμνη σε υψόμετρο 890 μ. μέσα σε ένα κατάφυτο τοπίο από πεύκα, έλατα και δρυς. Στο κέντρο της λίμνης δεσπόζει το εκκλησάκι του Αγίου Φανουρίου, το οποίο μπορείτε να επισκεφθείτε περπατώντας σε ένα γραφικό μονοπάτι. Σας προτείνουμε να περπατήσετε γύρω από τη λίμνη, θαυμάζοντας το μοναδικό τοπίο γεμάτο με τα χρώματα της φύσης. Ο γύρος της λίμνης δεν ξεπερνά τα 5 χλμ. Και η διάρκεια του υπολογίζεται στη 1 ώρα. Επόμενος σταθμός μας είναι το Πλανητέρο, χτισμένο αμφιθεατρικά πάνω από το πλατανόδασος των πηγών του Αροάνιου ποταμού σε υψόμετρο 700 μ. Είναι γνωστό για τις πηγές, τους νερόμυλους, τα ιχθυοτροφεία και τα υπεραιωνόβια πλατάνια. Ελεύθερος χρόνος για περίπατο και γεύμα και στη συνέχεια θα επισκεφθούμε τα Καλάβρυτα. Τέλος θα τα επισκεφθούμε τα Καλάβρυτα. Χωρίς ιδιαίτερες συστάσεις αποτελεί έναν από τους πιο δημοφιλής προορισμούς ειδικότερα την εποχή του χειμώνα. Θα έχουμε ελεύθερο χρόνο στα λιθόστρωτα δρομάκια και θα επιστρέψουμε στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **27 €** | **20 €** | **13 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 10 €. Εξόφληση έως 2 ημέρες πριν την αναχώρηση**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.